ANGMAGSSALIK DISTRIKT Е 623 
eneste Erhverv, som giver de Indfødte Lejlighed til at faa en større Udbetaling 
af Kontanter til Anskaffelse af kostbarere Ting fra Butikken saasom Rifler, 
Ammunition, Træmaterialer m. m. 
Foruden Bjørne- og Sæljagten drives der ogsaa i de nævnte Vintermaane- 
der Fiskeri af Hajer og Graafisk, samt Fangst af Ræve og Ryper. 
I Marts, ja undertiden allerede i Slutningen af Februar, naar det indtræffer 
med Mildning og Solskin, begynder Netsiden inde i Fjordene at sole sig paa Isen, 
og Folkene benytter sig da af aorniarpor-Fangst. Denne bestaar 1, at Fangeren 
lister sig ind paa Sælen ved at krybe og efterabe Sælens Bevægelser og Lyde. 
Aorniarpor-Fangsten vedvarer til langt hen i Maj, ja undertiden i de indre 
Forgreninger af Fjordene endog til langt ind i Juni og Juli Maaned. Medens de 
ydre Dele af Angmagssalik- og Sermilik Fjord nemlig de fleste Vintre som Regel 
kan være mere eller mindre aabne paa Grund af Strømskæring, Søgang eller Døn- 
ning, saa at der her praktisk talt kan fanges fra Kajak og Isflager næsten hele 
Aaret rundt, er dette ikke Tilfældet længere inde i Fjordene og i den nordlige 
og sydlige Del af Angmagssalik Omraadet, altsaa fra Sermiligåk Nord efter og 
fra Sermilik Fjord Vest over, hvor Islæget gennemgaaende ligger fast fra Marts 
til hen i Maj og Juni, enkelte Aar endog til ind i Juli. Saasnart Teltlivet og Rej- 
serne derfor begynder, hvilket som Regel sker i April, før eller senere, alt som 
Foraaret indtræffer tidligt eller sent, fanges opkrøbne Sæler, forinden Folkene 
drager paa angmagssat-Fangst. 
Rejserne paa denne Aarstid foregaar ved Kombination af Konebaad og 
Slæde, idet man roer, hvor der er Vand, og anbringer Konebaaden med Til- 
behør paa Slæder, hvor der er Is, og saaledes fortsætter Rejsen til man finder 
en passende Teltplads eller naar Bestemmelsesstedet (se Side 641). 
I April, sjældnere i Slutningen af Marts, fanges i Reglen Aarets første Klap- 
mydser og samtidig som oftest ogsaa de første Narhvaler. Længere hen paa For- 
aaret, nemlig i Maj og Juni, fanges hovedsagelig Netsider og Remmesæl, der er 
opkrøbne paa Isen. Disse sidste afgiver som bekendt de bedste Konebaads- og 
Kajakskind samt Saaleskind: og Fangeremme. Remmesælen maa derfor siges, 
at være et af de uundværligste, om ikke just det vigtigste Dyr for Angmag- 
ssalikerne. 
Naar Folkene om Foraaret flytter i Telt, bliver nogle Familier næsten altid 
staaende i Telt ved Vinterpladserne, medens andre, som ovenfor nævnt, rejser 
ud for at fange opkrøbne Sæler; men i sidste Halvdel af Maj eller Begyndelsen 
af Juni samler saa godt som alle Folkene sig efterhaanden ved Kingåk i det Indre 
af Angmagssalik Fjord for at fange angmagssat. De Indfødte bliver gerne her 
til omkring Slutningen af Juni. Naar de drager derfra, spredes de, indtil de tager 
ud til Sommerfangst-Pladserne. 
Omkring Midten af Juli samler hele Befolkningen sig ved Yderkysten, ved 
Mundingen af de store Fjorde; Hovedteltpladserne i Sermilik Fjord er paa Øen 
Angmåk og ved Ikerasakitsek, og ved Angmagssalik Fjord i Omegnen af Kulusuk 
og Kap Dan, hvor saa den store Sommerfangst foregaar, navnlig af Klapmydser 
